Urang Jawa
Suku Jawa (Jawa ngoko: ꦮꦺꦴꦁꦗꦮ Wong Jawa, Jawa krama: ꦠꦶꦲꦾꦁꦗꦮꦶ Tiyang Jawi) marupokan suku banso tagadang di Indonesia nan barasa dari Jawa Tengah, Jawa Timur, jo Yogyakarta. Saindaknyo 41,7% panduduak Indonesia marupokan etnis Jawa.[3] Salain di katigo provinsi tasabuik, suku Jawa banyak bamukim di Lampung, Banten, Jakarta, jo Sumatera Utara. Di Jawa Barat mareka banyak ditamukan di Kabupaten Indramayu jo Cirebon. Suku Jawa juo punyo sub-suku, sarupo suku Osing, urang Samin, suku Bawean/Boyan, Naga, Nagaring, suku Tengger, jo lain-lain.[4] Salain itu, suku Jawa ado pulo nan ado di nagara Suriname, Amerika Selatan karano pado maso kolonial Balando suku iko dibaok ka sinan sabagai pakarajo dan kini suku Jawa di sinan dikenal sabagai Jawa Suriname.
Urang Jawa di Sumatera BaratSuntiang
Urang Jawa rami tibo ka Sumatera Barat pado maso panjajahan Hindia Balando samaso Parang Pidari. Sangkek itu Ulando manambah pasukan untuak malawan Pidari dari Jawa nan tadiri dari urang-urang Jawa nan manjadi tawanan Parang Diponegoro, nan disabuik sabagai Laskar Sentot. Kudian sasudah parang, urang-urang Jawa dijadikan pagawai pamarintahan ataupun tanago profesional Hindia Balando sarupo mantri-mantri pakabunan kopi ataupun dotor-dotor nan dikirim tugas katiko ado wabah.[5]
Kudian pulo urang Jawa nan disabuik sabagai urang rantai. Urang rantai adolah urang tahanan dari Jawa nan dipaso karajo. Disabuik rantai dek urang-urang tahanan tasabuik dirantai pado liianyo supayo indak malarian diri. Sabalun dipakarajokan, urang-urang rantai ko ditahan di pinjaro tuo, Pulaukaram, Padang, sabalun ditantukan tampek karajonyo. Urang-urang rantai nan dipakarajokan di Sumatera Barat dijadikan buruh tambang batubara Ombilin, Sawahlunto.[5]
Urang-urang Jawa nan tibo di Sumatera Barat pado maso kolonial mambantuak pamukimannyo surang. Pamukimannyo disabuik Kampuang Jawa atau Kampuang Jao, nan taseba di babarapo kota sarupo Padang, Sawahlunto, jo Solok. Urang-urang Jawa ko baadaptasi jo adat jo kabudayaan satampek, bahkan dapek tabantuak bahaso kreol sarupo bahaso Tansi di Sawahlunto. Bahaso Tansi marupokan bahaso kreol antaro Minang, Jawa, jo bahaso-bahaso lain nan dibaok urang buangan ka Sawahlunto.[5]
Tokoh-tokoh JawaSuntiang
- Artikel utamo untuak kategori ko adolah Daftar tokoh Jawa.
- Abdurrahman Wahid, Presiden Republik Indonesia (1999-2001)
- Ahmad Dahlan, Ulama (Kyai) jo pandiri organisasi Muhammadiyah.
- Boediono, Wakil Presiden Republik Indonesia.
- Hasyim Asyari, Pandiri Nahdatul Ulama.
- HM. Soeharto, Presiden Republik Indonesia (1967-1998).
- Joko Widodo, Walikota Surakarta, Gubernur DKI Jakarta dan Presiden Republik Indonesia (2014-2019)
- Julius Darmaatmadja, Uskup Agung Jakarta jo Mantan Katua KWI (Konferensi Waligereja Indonesia) 2000-2006.
- Khofifah Indar Parawansa, Politikus jo Mantan Menteri Nagara Pemberdayaan Perempuan.
- Megawati Soekarnoputri, Presiden Republik Indonesia (2001-2004) jo sakaligus presiden wanita partamo di Indonesia
- Nurcholish Madjid, Cendekiawan jo budayowan.
- Paul Salam Soemohardjo, Katua Parlemen Suriname jo Katua Partai Pertjaja Luhur di Suriname.
- Purnomo Yusgiantoro, Mantari Energi jo Sumberdayo Mineral.
- RA. Kartini, Pahlawan Nasional.
- Saifullah Yusuf, Mantan Mantari Nagara Percepatan Pambangunan Daerah Tatingga. Kiniko manjabaik Wakil Gubernur Jawa Timur.
- Soekarno, Proklamator jo Presiden Republik Indonesia.
- Susilo Bambang Yudhoyono, Presiden Republik Indonesia (2004-2014), Ketua Umum Partai Demokrat.
- Wage Rudolf Supratman, Pancipta lagu "Indonesia Raya".
- Wahid Hasjim, Pahlawan nasional Indonesia jo mantari nagara dalam kabinet partamo Indonesia
- Hidayat Nur Wahid, Mantan Katua MPR RI periode taun 2004 -2009.
GaleriSuntiang
RujuakanSuntiang
- ↑ Kewarganegaraan, Suku Bangsa, Agama dan Bahasa Sehari-hari Penduduk Indonesia Hasil Sensus Penduduk 2010. Badan Pusat Statistik. 3 Pebruari 2011. ISBN 9789790644175. http://sp2010.bps.go.id/files/ebook/kewarganegaraan%20penduduk%20indonesia/index.html.
- ↑ http://www.presidenri.go.id/index.php/fokus/2006/02/04/149.html peresmian konghucu, diakses 15 mei 2012
- ↑ Indonesia's Population: Ethnicity and Religion in a Changing Political Landscape. Institute of Southeast Asian Studies. 3 Pebruari 2003.
- ↑ http://sp2010.bps.go.id/files/ebook/kewarganegaraan%20penduduk%20indonesia/index.html
- ↑ a b c Amran, hlm. 297-310.
Daftar pustakaSuntiang
- (Inggirih) Clifford Geertz.1960. The religion of Java. Glencoe : The Free press of Glencoe
- Amran, Rusli (1988). Padang Riwayatmu Dulu. Jakarta: Yasaguna.
sun_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn jav_Latn min_Latn min_Latn ind_Latn min_Latn min_Latn min_Latn min_Latn min_Latn zsm_Latn zsm_Latn eng_Latn zsm_Latn hun_Latn min_Latn eng_Latn min_Latn